open-index/open-wikipedia-markdown huggingface dataset:
অক্ষিতা মুদ্গল

**অক্ষিতা মুদ্গল** একজন ভারতীয় অভিনেত্রী যিনি সনি এন্টারটেইনমেন্ট টেলিভিশনের ধারাবাহিক অনুষ্ঠান *ইশক পার জোর নাহি* -তে ইশকি চরিত্রে অভিনয়ের জন্য সুপরিচিত।

## জীবনের প্রথমার্ধ
অক্ষিতা মুদ্গল ৯ জুলাই ২০০২ সালে উত্তর প্রদেশের আগ্রায় জন্মগ্রহণ করেন।  অভিনয়ের পাশাপাশি তিনি একজন পেশাদার নৃত্যশিল্পী। 

## কর্মজীবন
১০ বছর বয়সে, অক্ষিতা তার শহর আগ্রা থেকে মুম্বাই আসেন এবং জি টিভির জনপ্রিয় বিনোদনমূলক নৃত্যানুষ্ঠান ডিআইডি লিটল মাস্টার্স সিজন ২- এ প্রতিযোগী হিসাবে যোগ দেন। এরপর তিনি বিভিন্ন জায়গা থেকে অভিনয়ের প্রস্তাব পেতে শুরু করেন। তিনি ক্রাইম পেট্রোলের একটি পর্বে অভিনয়ের মাধ্যমে টেলিভিশন জগতে আত্মপ্রকাশ করেন এবং পরে তিনি ক্রাইম পেট্রোলের ৫০ টিরও বেশি পর্বে অভিনয় করেছিলেন। এরপর ২০১৪ সালে তিনি একটি কন্নড় ছবি উগ্রাম -এ অভিনয় করার সুযোগ পান। তিনি ২০১৫ সালের বিন্দাস টিভির অনুষ্ঠান *জিন্দেগি উইন্স*- এ একটি চরিত্রে অভিনয় করেন। অক্ষিতা ২০১৫ সালে ইমরান হাশমি অভিনীত *মিস্টার এক্স* এবং অক্ষয় কুমার অভিনীত ব্রাদার্স ছবিতে শিশুশিল্পী হিসাবে অভিনয় করেছিলেন। 

এরপর তিনি ২০১৭ সালের সনি টিভির অনুষ্ঠান *ইয়ে মোহ মোহ কে ধাগে* -তে অভিনয় করেন। ২০১৭ সালে অ্যান্ডটিভির ধারাবাহিক অনুষ্ঠান হাফ ম্যারেজ -এ তিনি অভিনয় করেন। পুনরায় ২০১৮ সালের অ্যান্ডটিভির অন্য ধারাবাহিক অনুষ্ঠান মিটেগি লক্স্মন রেখা -তে তিনি সহায়ক চরিত্রে অভিনয় করেন। ২০১৯ সালে, তিনি প্রথমবারের মতো সব টিভির অনুষ্ঠান *ভাখরওয়াড়ি* -তে প্রধান চরিত্রে অভিনয় করেন। কোভিড-১৯ মহামারীর কারণে অনুষ্ঠানটি ২০২০ সালে শেষ হয়ে যায়।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2023)">তথ্যসূত্র প্রয়োজন</span>]]* &#x5D;

এরপর তিনি সনি টিভির জনপ্রিয় অনুষ্ঠান ইশ্ক পর জোর নহিতে ইশকি আহান মালহোত্রার চরিত্রে অভিনয় করেন।  এই ধারাবাহিকে তার সহ অভিনেতা পরম সিংয়ের সাথে তার রসায়ন ভক্ত এবং সমালোচক উভয়ের দ্বারাই অত্যন্ত প্রশংসিত হয়েছিল। পর্দার বাইরে তাদের বন্ধুত্ব তাদের ভক্তদের কাছে খুবই পছন্দের এবং তাদের ভক্তরা তাদের জুটিকে *পরক্ষিতা* বলে ডাকে।  ২০২১ সালের লায়ন্স গোল্ড অ্যাওয়ার্ডসে পরম এবং অক্ষিতা যথাক্রমে সেরা অভিনেতা (সমালোচক) এবং সেরা অভিনেত্রীর (সমালোচক) পুরস্কার পান।  প্রযোজনা সংস্থা এবং চ্যানেলের মধ্যে সৃজনশীল পার্থক্যের কারণে অনুষ্ঠানটি ২০২১ সালের ২০ আগস্ট তারিখে শেষ হয়।

এরপর তিনি অভিনেতা হিতেশ ভরদ্বাজের বিপরীতে জি টিভির ধারাবাহিক *ইস মোড় সে যাতে হ্যায়* -তে প্রধান চরিত্রে অভিনয় করেছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (January 2025)">তথ্যসূত্র প্রয়োজন</span>]]* &#x5D;

## চলচ্চিত্র তালিকা

### টেলিভিশন

### চলচ্চিত্র

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:উত্তরপ্রদেশের অভিনয়শিল্পী
বিষয়শ্রেণী:আগ্রার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
অ্যাডা ইডিংস গেল

[থাম্ব| "[শতাব্দীর একজন নারী"]]
**অ্যাডা ইডিংস গেল** (২৪শে ফেব্রুয়ারী, ১৮৫৪ - ২৫শে ফেব্রুয়ারী, ১৯১৫) একজন লেখক এবং শিক্ষাবিদ ছিলেন।

## প্রারম্ভিক জীবন
অ্যাডা ইডিংস গেলের জন্ম ১৮৫৪ সালের ২৪শে ফেব্রুয়ারী ওহাইওর ডেটনে, তিনি জোসেফ টালবার্ট ইডিংস (১৮২৯-১৮৯১) এবং মার্থা অ্যান জনস্টনের (১৮২৯-১৮৯৯) কন্যা। তিনি কোয়েকার বংশের একটি দীর্ঘ ঐতিহ্যের উত্তরাধিকারী। ওহিও, ইণ্ডিয়ানা এবং মিশিগানে পরিষেবা দেওয়ার পর, রেভারেণ্ড জোসেফ মিশিগানের অ্যালবিয়নে অবসর গ্রহণ করেন।

অ্যাডা ১৮৭৪ সালে অ্যালবিয়ন কলেজে থেকে স্নাতক ডিগ্রি অর্জন করেন। শৈশবকাল থেকে তাঁর সাহিত্যিক প্রবণতা সুস্পষ্ট ছিল এবং তাঁর বাবা রেভারেণ্ড জোসেফ ইডিংস তাঁকে যত্ন সহকারে প্রতিপালন করেছিলেন, জোসেফ মূলত তাঁর শিক্ষকও ছিলেন।

তিনি ইংরেজি ইতিহাস ও সাহিত্যের ছাত্রী ছিলেন।

## কর্মজীবন
অ্যাডা একজন নাট্য পাঠক এবং নাট্য শিল্পের শিক্ষিকা ছিলেন। তাঁর মেয়ে উইনিফ্রেডও একজন নাট্য পাঠক হয়ে ওঠেন এবং মোজার্ট কোয়ার্টেটের সাথে ভ্রমণ করেন।

তিনি অ্যালবিয়নের *ইএলটি ক্লাব -*এর প্রুফ-দ্রষ্টা এবং প্রশিক্ষক ছিলেন। ক্লাবটি ১৮৯৩ সালে প্রতিষ্ঠিত হয়েছিল। ১৮৯৯ সালে মেরি শেলডন ইসমন ক্লাব হাউসটি দান করে দেন। এরপর সেটি *লিজার আওয়ার ক্লাব-*এর সাথে ভাগাভাগি করে ব্যবহৃত হত।

তিনি "সৌন্দর্যের গুণাবলী" বিষয়ে বক্তৃতা দেন এবং দুটি বই প্রকাশ করেন, তার মধ্যে একটি ছিল কবিতার একটি খণ্ড- যার নাম "এ লিটল ইংলিশ পোর্টফোলিও", এবং অন্যটি, "জেনোবিয়া", যেটি ১৭ শতকের একটি প্রেমকাহিনী।

তিনি মিশিগান ওম্যানস প্রেস অ্যাসোসিয়েশনের একজন সহ-সভাপতি ছিলেন।

## ব্যক্তিগত জীবন
তিনি মিশিগানের অ্যালবিয়নে থাকতেন, তাঁর তিন সন্তান ছিলেন: প্রথমজন লেফটেন্যান্ট আলফ্রেড হার্ভে গেল, চতুর্থ ফিল্ড আর্টিলারি, মার্কিন সেনাবাহিনী; দ্বিতীয়জন অ্যারিজোনার প্রেসকটের লেরয় অ্যাণ্ডারসন; এবং তৃতীয়জন টেক্সাসের ফোর্ট স্যাম হিউস্টনের উইনিফ্রেড লি গেল। ১৮৯৮ সালে তিনি তাঁর প্রথম স্বামী আলফিয়াস স্মিথ গেলের থেকে বিবাহবিচ্ছেদ নেন। তিনি মেজর হেনরি ডি থমাসন (১৮৫৮-১৯৩৬) কে পুনরায় বিয়ে করেন। হেনরি একজন ডাক্তার ছিলেন, যিনি স্প্যানিশ-আমেরিকান যুদ্ধের সময় পরিষেবা দিয়েছিলেন এবং কিউবা ও ফিলিপাইনে সেনাবাহিনীর মেডিকেল কর্পসে দায়িত্ব পালন করেছিলেন। তিনি পরে বেশ কয়েকটি সমুদ্রের স্টিমশিপে সার্জন হিসেবে কাজ করেছিলেন।

অ্যাডা ১৯১৫ সালের ২৫শে ফেব্রুয়ারী ফোর্ট স্যাম হিউস্টনে মারা যান এবং মিশিগানের অ্যালবিয়নের রিভারসাইড কবরস্থানে তাঁর স্বামীর পাশে সমাহিত হন।

## তথ্যসূত্র

## বহিঃসংযোগ

* 

বিষয়শ্রেণী:মার্কিন লেখিকা
বিষয়শ্রেণী:১৯১৫-এ মৃত্যু
বিষয়শ্রেণী:১৮৫৪-এ জন্ম
নেহা রানা

**নেহা রানা** একজন ভারতীয় অভিনেত্রী। ইনি মূলত হিন্দি টেলিভিশন জগতের সাথে যুক্ত। নেহা সোনি টিভির ধারাবাহিক *ইশক পার জোর নহি* -তে  রিয়া মেহতার ভূমিকায় এবং কালারস টিভির *জুনুনিয়াত* ধারাবাহিকে ইলাহি দোসাঞ্জের ভূমিকায় অভিনয় করার জন্য সর্বাধিক পরিচিত।

২০২৪ সালের আগস্ট থেকে, তিনি *[[কালারস টিভি|কালারস টিভির]]* ধারাবাহিক *মেঘা বর্ষেঙ্গে* -এর মুখ্য চরিত্র  মেঘার ভূমিকায় অভিনয় করছেন।

## কর্মজীবন
নেহা রানাকে প্রথম ২০২০ সালের এপ্রিলে *মরিজ-এ-ইশক* শিরোনামের মিউজিক ভিডিওতে গায়ক শারিব সাবরির সাথে দেখা যায়। তিনি *লেফট রাইট*, *খাস* এবং *তেরিয়া আখিয়ান* এর মতো অন্যান্য অনেক মিউজিক ভিডিওতে কাজ করেছিলেন।

২০২০ সালে, নেহা হিন্দি ছবি *ইন্দু ইন বোরখা* -তে প্রধান চরিত্রে অভিনয় করেছিলেন। তিনি অংশ বাগরি অভিনীত *ভেল্লা পান্তি* চলচ্চিত্রে একটি সহায়ক চরিত্রে অভিনয় করেছিলেন।

২০২১ সালে, নেহা সোনি টিভির ইশ্ক পর জোর নহি ধারাবাহিকে অভিনয়ের মাধ্যমে টেলিভিশন জগতে আত্মপ্রকাশ করেন। এই ধারাবাহিকে তিনি রিয়া মেহতার ভূমিকায় অভিনয় করেছিলেন। সেই একই বছর তিনি কালারস টিভির ধারাবাহিক *ছোটি সর্দারনীতে* অনুরিতার ভূমিকায় অভিনয় করেছিলেন।

২০২২ সালে তিনি স্টার প্লাসের শো *বান্নি চৌ হোম ডেলিভারিতে* একটি পার্শ্ব চরিত্রে অভিনয় করেছিলেন। পরে সেই চরিত্রে কোনো উন্নতির সুযোগ না থাকায় তিনি সেই ধারাবাহিক ছেড়ে দেওয়ার সিদ্ধান্ত নেন।

২০২৩ সালে, নেহা কালারস টিভির *জুনুনিয়াতে* ইলাহি দোসাঞ্জের ভূমিকায় অভিনয় করেন।  এই ধারাবাহিকে তিনি প্রথম প্রধান চরিত্রে অভিনয় করার সুযোগ পান। বর্তমানে নেহা *[[কালারস টিভি|কালারস টিভির]]* ধারাবাহিক *মেঘা বর্ষেঙ্গে -তে* মেঘা চরিত্রে অভিনয় করছেন।

## চলচ্চিত্র তালিকা

### টেলিভিশন

### বিশেষ উপস্থিতি

### মিউজিক ভিডিও

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
এলিস রিগস হান্ট

**এলিস রিগস হান্ট** (১৪ই জুন, ১৮৮৪ - ২১শে আগস্ট, ১৯৭৪) ছিলেন একজন আমেরিকান নারী অধিকার কর্মী, সাংবাদিক, লেখিকা এবং বক্তা। তিনি মার্কিন যুক্তরাষ্ট্রের নিউ ইয়র্ক এবং পশ্চিম ভার্জিনিয়া উভয় ক্ষেত্রেই নারী ভোটাধিকার আন্দোলনের একজন সংগঠক হিসেবে সক্রিয় ছিলেন। তবে তাঁর সক্রিয়তা আন্তর্জাতিকভাবে প্রসারিত হয়েছিল কারণ তিনি প্রায়শই ইউরোপে নারী ভোটাধিকার এবং আন্তর্জাতিক শান্তি সম্পর্কিত সম্মেলনে যোগ দিতেন।

## প্রাথমিক জীবন এবং শিক্ষা
শ্রী এবং শ্রীমতি চার্লস হান্টের কন্যা এলিস রিগস হান্ট একটি ধনী পরিবারে জন্মগ্রহণ করেছিলেন। তিনি ১৮৮৪ সালের ১৪ই জুলাই জন্মগ্রহণ করেন। তিনি নিউ ইয়র্ক শহরে বড় হয়ে ওঠেন। সেখানে তাঁর শৈশব কেটেছে বেসরকারি স্কুলে পড়াশোনার মধ্য দিয়ে। ১৯০৭ থেকে ১৯০৮ সাল পর্যন্ত, তিনি কলম্বিয়া বিশ্ববিদ্যালয়ের সাংবাদিকতা স্কুলে পড়াশোনা করেন এবং পরে ড্রেক বিজনেস স্কুলে পড়াশোনা করেন।

## কর্মজীবন
এলিস রিগস হান্ট ১৯০০ সালের গোড়ার দিক থেকে ১৯২০ সালের গোড়ার দিক পর্যন্ত ২০ বছর নিউ ইয়র্ক স্টেটের নারী ভোটাধিকার সমিতির সাথে কাটিয়েছেন, এর মধ্যে ১০ বছর তিনি স্বেচ্ছাসেবক হিসেবে ছিলেন। ১৯০৯ থেকে ১৯২৪ সাল পর্যন্ত নিউ ইয়র্কের সংবাদপত্রগুলির বিদেশী সংবাদদাতা হিসেবে তিনি সফল সাংবাদিক ছিলেন, এরপর তিনি অন্যান্য লেখালেখির দিকে ঝুঁকে পড়েন।

একজন সাংবাদিক হিসেবে, তিনি নিউ ইয়র্ক ইভিনিং পোস্ট, নিউ ইয়র্ক ট্রিবিউন, নিউ ইয়র্ক ইভিনিং মেল, নিউ ইয়র্ক কল, লণ্ডন ডেইলি হেরাল্ড, লা ভি ওভারিয়ের (প্যারিস), দ্য ওয়ার্কার্স ড্রেডনট, লণ্ডন, বুলেটিন অফ দ্য পিপলস, কাউন্সিল অফ আমেরিকা এবং বুলেটিন অফ দ্য আমেরিকান ওম্যান সাফ্রেজ অ্যাসোসিয়েশনে অবদান রেখেছেন। প্রথম বিশ্বযুদ্ধের সময় তিনি একজন আন্তর্জাতিক সংবাদদাতা হিসেবেও কাজ করেছিলেন, সেই সময় এলিস ভার্সাই চুক্তি এবং লীগ অফ নেশনস- এর সংগঠন সম্পর্কে আলোচনা করেছিলেন। তিনি প্রায়শই নারীর মর্যাদা সম্পর্কিত আন্তর্জাতিক অনুষ্ঠানে যোগ দিতেন, যার মধ্যে ১৯২১ সালের জুলাই মাসে ভিয়েনায় প্রেস কমিটির সদস্য হিসেবে তৃতীয় আন্তর্জাতিক নারী কংগ্রেসও অন্তর্ভুক্ত ছিল। ১৯৩১ সালের অক্টোবর থেকে ১৯৩২ সালের অক্টোবরের মধ্যে, তিনি ত্রৈমাসিক পত্রিকা *পেনিয়েল* প্রকাশ ও সম্পাদনা করেন। সামাজিক উন্নতির একটি রূপ হিসেবে মুখোমুখি যোগাযোগের মূল্যকে জোর দেওয়ার উপর দৃষ্টি নিবদ্ধ করে, পত্রিকার সুযোগকে একজন অজ্ঞাত লেখক পাক্ষিক পর্যালোচনার মাধ্যমে উড়িয়ে দেন, তিনি লেখেন "নতুন মনোবিজ্ঞান এবং সর্বেশ্বরবাদের জগাখিচুড়ি, নারী সাহিত্য ক্লাবগুলির ব্যবহারের জন্য তৈরি হয়েছে"।

এলিস অনেক নারী ভোটাধিকার অনুষ্ঠানে বক্তা ছিলেন এবং নিউ ইয়র্ক স্টেটের নারী ভোটাধিকার সমিতির সাথে থাকাকালীন নারী ভোটাধিকার সম্পর্কিত বক্তৃতা সফরে অংশগ্রহণ করেছিলেন। ১৯১৭ সালের শরৎকালে পশ্চিম ভার্জিনিয়ার ১৩টি শহরে নারীদের ভোটদানের বিষয়ে অ্যানা হাওয়ার্ড শ-এর অংশগ্রহণের সময় একাধিক অনুষ্ঠান আয়োজনে তিনি সহায়তা করেছিলেন এবং বক্তব্য রেখেছিলেন। তিনি বিভিন্ন সংস্থার সদস্য ছিলেন, যার মধ্যে রয়েছে কলোনিয়াল ডেমস অফ আমেরিকা, অর্ডার অফ কলোনিয়াল লর্ডস অফ ম্যানরস ইন আমেরিকা এবং হুগেনট সোসাইটি অফ নিউ ইয়র্ক।

## প্রকাশিত রচনা

* 
* 
* 
* *ফ্রুটেড ব্লসম: এ ন্যারেটিভ পোয়েম*, ১৯২৮
* *পেনিয়েল*, খণ্ড ১ নং. ১–৪, ১৯৩১, & খণ্ড ২ নং. ১, ১৯৩২
* *উই, দ্য ইউনিভার্স*, ১৯৩৪
* *থ্রি হরাইজনস*, ১৯৪৪

## তথ্যসূত্র

## বহিঃসংযোগ

* 

বিষয়শ্রেণী:মার্কিন নারীবাদী
বিষয়শ্রেণী:মার্কিন লেখিকা
বিষয়শ্রেণী:মার্কিন কলাম লেখিকা
বিষয়শ্রেণী:মার্কিন নারী যুদ্ধ প্রতিবেদক
বিষয়শ্রেণী:১৯৭৪-এ মৃত্যু
বিষয়শ্রেণী:১৮৮৪-এ জন্ম
কাতলাগাড়ী ডিগ্রি কলেজ

**কাতলাগড়ী ডিগ্রি কলেজ** ঝিনাইদহ জেলার শৈলকুপা উপজেলায় অবস্থিত জাতীয় বিশ্ববিদ্যালয় অধিভুক্ত একটি কলেজ। কলেজটি ১৯৯৯ সালে প্রতিষ্ঠিত হয়।

## তথ্যসূত্র

বিষয়শ্রেণী:১৯৯৯-এ বাংলাদেশে প্রতিষ্ঠিত
বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঝিনাইদহ জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:শৈলকুপা উপজেলা
প্রিয়াংকা পুরোহিত

**প্রিয়াঙ্কা পুরোহিত** (জন্ম ৭ অক্টোবর ১৯৯১) একজন ভারতীয় টেলিভিশন অভিনেত্রী যিনি *[[এমটিভি স্প্লিটসভিলা|স্প্লিটসভিলা ৭]]* -এ প্রতিযোগী হিসাবে অংশগ্রহণ করেছিলেন। তিনি*কৃষ্ণদাসী* টিভি ধারাবাহিকে পূর্বা দেশমুখের চরিত্রে অভিনয় করার জন্য পরিচিত।

## কর্মজীবন
পুরোহিত ২০১৪ সালে এমটিভি ইন্ডিয়ার বিনোদনমূলক অনষ্ঠান *[[এমটিভি স্প্লিটসভিলা|স্প্লিটসভিলা ৭-]]* এ অংশগ্রহণের মাধ্যমে টেলিভিশন জগতে পা রাখেন। সেই একই বছর, তিনি সনি পালের *ইয়ে দিল সুন রাহা হ্যায়*  ধারাবাহিকে গৌরী চরিত্রে অভিনয়ের মাধ্যমে তার অভিনয়জীবন শুরু করেন।  ২০১৫ সালে, তিনি জি টিভির বন্ধন ধারাবাহিকে পিঙ্কি চরিত্রে এবং লাইফ ওকের *কলশ* ধারাবাহিকে পল্লবী চরিত্রে অভিনয় করেন। এর পরের বছর পুরোহিত কালারস টিভির *কৃষ্ণদাসী* ধারাবাহিকে পূর্বা দেশমুখের চরিত্রে অভিনয় করেছিলেন। 

২০১৭ সালে তিনি জি টিভির *সংযুক্ত*  ধারাবাহিকে হেতাল শাহ চরিত্রে অভিনয় করেছিলেন।  ২০১৭ থেকে ২০১৮ সাল পর্যন্ত, তিনি অ্যান্ডটিভি -এর সামাজিক নাটক *হাফ ম্যারেজ-* এ চাঁদনী কানোজিয়ার চরিত্রে অভিনয় করেছিলেন।  ২০১৮ থেকে ২০১৯ পর্যন্ত, পুরোহিত জি টিভির *আপ কে আ জানে সে*  ধারাবাহিকে  ভূমি চরিত্রে অভিনয় করেছিলেন।  ২০১৯ থেকে ২০২০ পর্যন্ত, তিনি সব টিভির *তেরা কেয়া হোগা আলিয়া* ধারাবাহিকে তারা কোহলি চরিত্রে অভিনয় করেছেন যেখানে তার সহ অভিনেতা ছিল হর্ষদ অরোরার। 

২০২১ সালে, তিনি ভুটের রহস্য-রোমাঞ্চধর্মী প্রকল্প *সুমের সিং কেস ফাইলস: গার্লফ্রেন্ডস* -এ বৈদেহী চরিত্রে অভিনয় করেছিলেন, যেখানে তার সহ-অভিনেতা ছিলেন রণবিজয় সিং এবং আয়াজ আহমেদ । সামান্য বিরতির পর পুরোহিত *মঙ্গল লক্ষ্মী* ধারাবাহিকে জিয়া চরিত্রে অভিনয়ের মাধ্যমে টেলিভিশনে প্রত্যাবর্তন করেন।

## চলচ্চিত্র তালিকা

### টেলিভিশন

### ওয়েব

## পুরস্কার এবং মনোনয়ন

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:পাকিস্তানি টেলিভিশন অভিনেত্রী
শগুন শর্মা

**শগুন শর্মা** একজন ভারতীয় অভিনেত্রী যিনি মূলত হিন্দি টেলিভিশনে কাজ করেন। তিনি *ইশ্ক পর জোর নহি* ধারাবাহিকে সোনালি মালহোত্রা রাঠোর, *সাসুরাল গেন্দা ফুল ২*  ধারাবাহিকে তানিয়া অবস্তি কাশ্যপ, *হরফুল মোহিনী*  ধারাবাহিকে মোহিনী বিজয়ন চৌধুরী এবং *ইয়ে হ্যায় চাহতে*  ধারাবাহিকে কাশভি সবরওয়ালের চরিত্রে অভিনয়ের জন্য সর্বাধিক পরিচিত। 

## জীবনের প্রথমার্ধ
শগুন শর্মা ২৮ অক্টোবর  ভারতের হিমাচল প্রদেশের পালামপুরে একটি হিন্দু পরিবারে জন্মগ্রহণ করেন 

## কর্মজীবন
শর্মা ২০১৫ সালে স্টার প্লাসের শো *কুছ তো হ্যায় তেরে মেরে দরমিয়াঁ* ধারাবাহিকে সঞ্জনা কাপুরের চরিত্রে অভিনয়ের মাধ্যমে অভিনয় জগতে পদার্পন করেন। এরপর তাকে বেশ কয়েকটি হিন্দি ধারাবাহিকে সমান্তরাল চরিত্র, প্রধান চরিত্র এবং পার্শ্ব চরিত্রে অভিনয় করতে দেখা গেছে।

২০২১ সালের মার্চ মাসে তিনি সনি টিভির ধারাবাহিক অনুষ্ঠান *ইশক পার জোর নাহি* -তে সোনু চরিত্রে অভিনয় করেন।  ২০২১ সালের ডিসেম্বরে, তিনি স্টার ভারতের ধারাবাহিক *সসুরাল গেন্দা ফুল ২*  -এ প্রধান চরিত্রে অভিনয়ের সুযোগ পান। সেই ধারাবাহিকে তিতলি চরিত্রে অভিনয়ের মাধ্যমে তার অভিনয় জীবনে তিনি যুগান্তকারী সাফল্য অর্জন করেন। 

২০২২ সালের জুন মাসে শর্মা কালারস টিভির ধারাবাহিক *হরফুল মোহিনীতে*  প্রধান চরিত্র মোহিনী বিজয়নের ভূমিকায় অভিনয় করে।  ২০২২ সালের সেপ্টেম্বরে শর্মা আদনান খান এবং রাকেশ বেদীর সাথে একটি স্বল্পদৈর্ঘ্য চলচ্চিত্র *মেরা নম্বর কব আয়েগা*-তে অভিনয় করেন, যা বিভিন্ন চলচ্চিত্র উৎসবে আনুষ্ঠানিকভাবে প্রদর্শনের জন্য নির্বাচিত হয় এবং ২৫টিরও বেশি পুরস্কার জিতে নেয়।

২০২৩ থেকে ২০২৪ সাল পর্যন্ত, শগুন শর্মা অভিনেতা প্রবীষ্ঠ মিশ্রের বিপরীতে, স্টার প্লাসের ইয়ে হ্যায় চাহতেঁ ধারাবাহিকে কাশভি বাজওয়ার চরিত্রে অভিনয় করেন।

## টেলিভিশন

## চলচ্চিত্র তালিকা

## ওয়েব সিরিজ

## সঙ্গীত ভিডিও

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
২০২৫ বুলডোজার কর্মসূচি

**২০২৫ সালের বুলডোজার কর্মসূচি** ২০২৫ সালের ৫ ফেব্রুয়ারী শুরু হয়েছিল, যার লক্ষ্য ছিল ঢাকার ধানমন্ডি ৩২-এ অবস্থিত বঙ্গবন্ধু স্মৃতি জাদুঘর এবং আওয়ামী লীগ সদস্যদের মালিকানাধীন অন্যান্য স্থাপনা ভাঙচুর এবং সম্পূর্ণরূপে ভেঙে ফেলা। এটি নির্বাসিত প্রাক্তন প্রধানমন্ত্রী শেখ হাসিনার একটি লাইভ স্ট্রিমিংয়ের প্রতিক্রিয়া হিসাবে শুরু হয়েছিল।

## উদ্দেশ্য

২০২৫ সালের ৫ ফেব্রুয়ারি নির্বাসিত থাকাকালীন প্রাক্তন প্রধানমন্ত্রী শেখ হাসিনা একটি লাইভ স্ট্রিমিংয়ে উপস্থিত হন। যা বৈষম্য বিরোধী ছাত্র আন্দোলনের মধ্যে ব্যাপক অস্থিরতা সৃষ্টি করে এবং ভাষণটিকে রাষ্ট্রবিরোধী বলে মনে করে। ফলস্বরূপ অনলাইন কর্মীরা বঙ্গবন্ধু স্মৃতি জাদুঘর নামে রূপান্তর করা ধানমন্ডি ৩২ নম্বর বাড়ি ভাঙচুরের ডাক দেয়, যা শেখ মুজিবুর রহমানের প্রাক্তন বাসভবন ছিল।

## পদ্ধতি
ধ্বংস প্রক্রিয়ার সময় বিভিন্ন ধরনের নির্মাণ যানবাহন ব্যবহার করা হয়েছিল, বিশেষ করে বুলডোজার, যা কাঠামোগুলো ভেঙে ধ্বংসস্তূপে পরিণত করেছিল। ভাঙা অংশ এবং দেয়াল সরানোর জন্য ক্রেন ব্যবহার করা হয়েছিল, যাতে বুলডোজার সহজে সেগুলো গুঁড়িয়ে দিতে পারে। তিন তলা বিশিষ্ট বাসভবনের উপরের অংশ ভাঙতে খননকারী যন্ত্র ব্যবহার করা হয়, পাশাপাশি আশপাশের গাছও উপড়ে ফেলা হয়। বিক্ষোভকারীরা ভাঙচুরের জন্য নির্মাণ রড, হাতুড়ি এবং জ্যাকহ্যামার ব্যবহার করে। অনেকেই খালি হাতেই কাঠামোর বিভিন্ন অংশ ভেঙে ফেলে। এক পর্যায়ে, তারা বাসভবনে আগুন ধরিয়ে দেয়।

## তথ্যসূত্র

বিষয়শ্রেণী:বৈষম্যবিরোধী ছাত্র আন্দোলন
বিষয়শ্রেণী:বাংলাদেশের রাজনৈতিক ইতিহাস
বিষয়শ্রেণী:বাংলাদেশ আওয়ামী লীগের ইতিহাস
বিষয়শ্রেণী:মুহাম্মদ ইউনূসের প্রধান উপদেষ্টাকাল
দেশ আজ বিশ্ববেহায়ার খপ্পরে

***দেশ আজ বিশ্ববেহায়ার খপ্পরে*** কামরুল হাসান অঙ্কিত একটি রাজনৈতিক রেখাচিত্র। ১৯৮৮ সালে নব্বইয়ের স্বৈরাচার বিরোধী আন্দোলনের প্রাক্কালে অঙ্কিত রেখাচিত্রে বাংলাদেশের তৎকালীন রাষ্ট্রপতি হুসেইন মুহাম্মদ এরশাদকে ফুটিয়ে তোলা হয়।

## সৃষ্টি
আশির দশকে বাংলাদেশে রাষ্ট্রপতি হুসেইন মুহাম্মদ এরশাদের শাসনকে কেন্দ্র করে দেশের কবিরা দুই ভাগে ভাগ হয়ে গিয়েছিল। ১৯৮৭ সালে এরশাদের সমর্থক কবিতা কেন্দ্র ১৯৮৭ সালে এশীয় কবিতা উৎসবের আয়োজন করলে এরশাদের বিপরীতপক্ষ জাতীয় কবিতা পরিষদ গড়ে তুলে যা তখন জাতীয় কবিতা উৎসবের আয়োজন করেছিল। ২ ফেব্রুয়ারি ১৯৮৮ সালে ঢাকা বিশ্ববিদ্যালয়ের ক্যাম্পাসে অনুষ্ঠিত জাতীয় কবিতা উৎসবের দ্বিতীয় আসরে কবি রবীন্দ্র গোপ অনুষ্ঠানে সভাপতিত্বকারী চিত্রশিল্পী কামরুল হাসানকে একটি চিত্র অঙ্কন করার অনুরোধ করে স্কেচের খাতা তুলে দেন। কামরুল হাসান সেই খাতায় তৎকালীন রাষ্ট্রপতি হুসেইন মুহাম্মদ এরশাদের একটি রেখাচিত্র অঙ্কন করেন। অঙ্কন শেষে আসরের মঞ্চে দাঁড়িয়ে মাইকে দর্শকদের উদ্দেশ্য করে বলেছিলেন "দেশ আজ বিশ্ববেহায়ার খপ্পরে"। তারপর হটাৎ হৃদাঘাতে আক্রান্ত হয়ে চিত্রশিল্পী মৃত্যুবরণ করেন। চিত্রকর্মটি রবীন্দ্র গোপের নিকট ছিল যা পরে একটি প্রিন্টিং প্রেসে ছাপানো হয়েছিল। এরপর কবি মোহন রায়হানের নেতৃত্বে ছাপানো চিত্রকর্মটি সারাদেশে বিতরণ করা হয়।

## অভ্যর্থনা ও কিংবদন্তি
প্রকাশের পর এরশাদের স্বৈরশাসনের বিরোধিতা করে অঙ্কিত চিত্রকর্মটি চিত্রশিল্পীর এই জানোয়ারদের হত্যা করতে হবে পোস্টারের মতই তুমুল জনপ্রিয়তা অর্জন করে। অঙ্কনের ঘটনার পর রাষ্ট্রপতি এরশাদ "বিশ্ববেহায়া" নামে পরিচিতি লাভ করেন। এটি নব্বইয়ের স্বৈরাচার বিরোধী আন্দোলনকে গতি প্রদান করেছিল। কবি হাসান হাফিজের মতে চিত্রকর্মটি অঙ্কন করা তখন একটি দুঃসাহসিক কাজ ছিল। সাংবাদিক গোলাম মোর্তোজার মতে এরশাদ যেভাবে "রম্য-রসিকতার গল্পের অন্যতম চরিত্র" হয়ে উঠেছিলেন তার প্রেক্ষিতে চিত্রকর্মটি তার চরিত্রের সঠিক চিত্রায়ণ। লেখক সৈয়দ আজিজুল হকের মতে এটি চিত্রশিল্পীর "রাজনৈতিক সচেতনতা ও স্বদেশানুরাগের নিদর্শন হিসেবে উল্লেখযোগ্য"। ২০২৫ সালে বাংলাদেশের ষষ্ঠ শ্রেণির চারুপাঠ বইয়ের "কার্টুন, ব্যঙ্গচিত্র ও পোস্টারের ভাষা" অধ্যায়ে চিত্রটিকে অন্তর্ভুক্ত করা হয়েছে।

## তথ্যসূত্র

বিষয়শ্রেণী:১৯৮৮-এর সৃষ্টিকর্ম
বিষয়শ্রেণী:হুসেইন মুহাম্মদ এরশাদ
বিষয়শ্রেণী:কামরুল হাসান
বিষয়শ্রেণী:রেখাচিত্র
বিষয়শ্রেণী:রাজনৈতিক ব্যঙ্গকর্ম
বিষয়শ্রেণী:রাজনৈতিক শিল্প
বিষয়শ্রেণী:বাংলাদেশী চিত্রকর্ম
বিষয়শ্রেণী:সামরিক কর্মকর্তার সাংস্কৃতিক চিত্রায়ণ
বিষয়শ্রেণী:নব্বইয়ের স্বৈরাচার বিরোধী আন্দোলন
২০২৫ আইসিসি বিশ্ব টেস্ট চ্যাম্পিয়নশিপ ফাইনাল

**[[২০২৩–২৫ আইসিসি বিশ্ব টেস্ট চ্যাম্পিয়নশিপ|২০২৩–২৫ আইসিসি বিশ্ব টেস্ট চ্যাম্পিয়নশিপের]] ফাইনাল ম্যাচ** ২০২৫ সালের ১১ থেকে ১৪ জুন সময়ে ইংল্যান্ডের লন্ডনের লর্ডসে অনুষ্ঠিত হয়। ম্যাচটিতে দক্ষিণ আফ্রিকা ও অস্ট্রেলিয়া অংশগ্রহণ করেন। দক্ষিণ আফ্রিকা ৫ উইকেটে জিতে আইসিসি বিশ্ব টেস্ট চ্যাম্পিয়নশিপের তৃতীয় আসরের শিরোপা জয় লাভ করেন। এটি চ্যাম্পিয়নশিপে দক্ষিণ আফ্রিকার প্রথম জয় চিহ্নিত করেছে। বিজয়ী হিসাবে, তারা মার্কিন ডলার ৩.৬ মিলিয়ন মার্কিন ডলার নগদ পুরস্কার পেয়েছে, যখন অস্ট্রেলিয়ান দল ২.১ মিলিয়ন মার্কিন ডলার নগদ পুরস্কার পেয়েছে। ১৯৯৮ সালের পর এটি দক্ষিণ আফ্রিকার দ্বিতীয় আইসিসি ট্রফি।

## প্রেক্ষাপট

পয়েন্ট পদ্ধতির আগের আসরের চেয়ে অপরিবর্তিত রয়েছে। ম্যাচ শেষে প্রয়োজনীয় ওভার রেটে পিছিয়ে থাকা একটি দল পিছিয়ে থাকা প্রতিটি ওভারের জন্য এক পয়েন্ট কাটা হয়। পূর্ববর্তী সংস্করণের মতো, প্রতিযোগিতায় অংশগ্রহণকারী মোট পয়েন্টের মধ্যে প্রাপ্ত মোট পয়েন্টের শতাংশের ভিত্তিতে দলগুলি লিগ টেবিলে স্থান পেয়েছে।

২০২৩–২৫ আইসিসি বিশ্ব টেস্ট চ্যাম্পিয়নশিপের সময়, অস্ট্রেলিয়া ও দক্ষিণ আফ্রিকা উভয়ই পয়েন্টের দিক থেকে শীর্ষস্থানীয় দল হিসেবে আবির্ভূত করা হয়। ফাইনালে উত্তীর্ণ হওয়ার পর আইসিসি পুরুষদের টেস্ট র‍্যাঙ্কিংয়ের শীর্ষস্থান ধরে রেখেছে অস্ট্রেলিয়া এবং দক্ষিণ আফ্রিকা দ্বিতীয় স্থানে রয়েছে। দক্ষিণ আফ্রিকা আইসিসি ডব্লিউটিসি ফাইনালে তাদের প্রথম উপস্থিতি করে, যেখানে অস্ট্রেলিয়া ২০২৩ সালের ফাইনালে ভারতের বিপক্ষে আগের সংস্করণে জিতেছিল।

২০২৫ সালের মে মাসে আইসিসি ফাইনালের জন্য প্রাইজমানি প্রকাশ করে। চ্যাম্পিয়ন দলকে ৩৬ লাখ মার্কিন ডলার ও রানার্স-আপ দলকে ২.১৬ মিলিয়ন মার্কিন ডলার দেওয়া হবে।

## ফাইনালের পথ

### লিগ টেবিল

* প্রথম দুটি দল ফাইনাল ম্যাচে অংশগ্রহণ করেন।
* শতকরা পয়েন্টের ভিত্তিতে স্থান নির্ধারিত করা হয়।
*  ফাইনালে উত্তীর্ণ হয়। 

### ফলাফল

উৎস: আইসিসি. কম

## দলীয় সদস্য

এছাড়াও অস্ট্রেলিয়া ব্রেন্ডান ডগেটকে সফরকারী রিজার্ভ খেলোয়াড় হিসেবে ঘোষণা করা হয়।

## ম্যাচ

### ম্যাচ পরিচালনাকারী কর্মকর্তা
* **[[আম্পায়ার|মাঠের আম্পায়ার]]**: ক্রিস গফানি ও রিচার্ড ইলিংওয়ার্থ
* **[[তৃতীয় আম্পায়ার|টেলিভিশন আম্পায়ার]]**: রিচার্ড কেটেলবরা
* **[[চতুর্থ আম্পায়ার|রিজার্ভ আম্পায়ার]]**: নিতিন মেনন
* **[[ম্যাচ রেফারি]]**: জাভাগাল শ্রীনাথ

### ম্যাচের বিবরণ

## সম্প্রচার

আইসিসি ফাইনালের জন্য নিম্নলিখিত ধারাভাষ্যকারদের প্যানেল ঘোষণা করা হয়েছে:

* ইয়ান বিশপ
* স্টুয়ার্ট ব্রড 
* ম্যাথু হেইডেন
* নাসের হুসেন
* মেল জোন্স
* দিনেশ কার্তিক
* কেভিন পিটারসন
* শন পোলক
* গ্রেইম স্মিথ
* রবি শাস্ত্রী
* ইয়ান স্মিথ

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের সময়সূচি ও ফলাফল এবং তথ্য

ফাইনাল ২০২৫
বিষয়শ্রেণী:২০২৫-এ আন্তর্জাতিক ক্রিকেট প্রতিযোগিতা
বিষয়শ্রেণী:আন্তর্জাতিক ক্রিকেটে অস্ট্রেলিয়া
বিষয়শ্রেণী:আন্তর্জাতিক ক্রিকেটে দক্ষিণ আফ্রিকা
আইসিসি
আইসিসি
২০২৫
নন্হি কলি প্রকল্প

**নন্হি কলি প্রকল্প** হল একটি ভারতীয় বেসরকারি সংস্থা যারা ভারতের সুবিধাবঞ্চিত মেয়েদের শিক্ষায় সহায়তা করে।

## ইতিহাস
১৯৯৬ সালে এই সংস্থাটির প্রতিষ্ঠা করেন আনন্দ মাহিন্দ্রা। নান্দি ফাউন্ডেশন এবং কেসি মাহিন্দ্রা এডুকেশন ট্রাস্ট দ্বারা এটি যৌথভাবে পরিচালিত হয়। এটি মাহিন্দ্রা গ্রুপের কর্পোরেট সামাজিক দায়বদ্ধতা কার্যক্রমের অংশ।

### পটভূমি
ভারতে দীর্ঘমেয়াদী ইতিবাচক প্রভাব ফেলার একটি উপায় হিসেবে, নন্হি কলি প্রকল্প মনে করে, ছোট মেয়েদের এবং মহিলাদের শিক্ষিত করা প্রয়োজন। অলাভজনক সংস্থার সভাপতি শীতল মেহতা *[[ডেইলি নিউজ অ্যান্ড অ্যানালিসিস|ডেইলি নিউজ অ্যান্ড অ্যানালাইসিসকে]]* এক সাক্ষাৎকারে বলেন যে, "দেশের অল্প বয়সী মেয়েরা, যারা তাদের মৌলিক অধিকার থেকে বঞ্চিত, আমরা তাদের দুর্দশা সম্পর্কে বিশ্বব্যাপী একটি সচেতনতা তৈরি করতে চেয়েছিলাম।"

নন্হি কলির জন্য নির্বাচিত শিক্ষার্থীরা আর্থিক এবং একাডেমিক উভয় ধরণের সহায়তা পায়। তারা গণিত, বিজ্ঞান এবং ভাষা সম্বন্ধে শেখার জন্য বিশেষ ক্লাসে যোগ দেয়। তাদের শিক্ষার জন্য যেসব খরচ অবিলম্বে বোঝা যায় না, বা প্রাথমিক মূল্যে অন্তর্ভুক্ত নয় (হিডেন কস্ট), যেমন, পেন্সিল, খাতা, স্কুল ব্যাগ, ইউনিফর্ম, জামাকাপড় এবং জুতো ইত্যাদি খরচ নন্হি কলি বহন করে। তহবিল আসে ব্যক্তিগত এবং কর্পোরেট দাতাদের কাছ থেকে, তারা একটি নির্দিষ্ট শিশুর জন্য অর্থায়ন করে এবং স্কুলে তার অগ্রগতি সম্পর্কে নিয়মিত হালনাগাদ পায়। স্পনসররা অনলাইন "গিফট স্টোর"-এ গিয়ে শিক্ষার্থীর জন্য নির্দিষ্ট জিনিসপত্র কিনতে পারে। মাহিন্দ্রা গোষ্ঠী নন্হি কলি প্রকল্পের মাধ্যমে ২২,০০০ শিশু কন্যার শিক্ষার পৃষ্ঠপোষকতা করে।

তৃতীয় পক্ষের মূল্যায়ন দেখায় যে নন্হি কলি মেয়েদের জীবনে উল্লেখযোগ্য প্রভাব ফেলে। এক বছরের মধ্যে, নন্হি কলি শিক্ষার্থীদের শেখার ফলাফলে উন্নতি হয়েছে উপজাতীয় ছত্তিশগড়ে ৪০ শতাংশ থেকে শুরু করে মুম্বাইয়ে ৭৮ শতাংশ পর্যন্ত।

## তথ্যসূত্র

## বহিঃসংযোগ

* 

বিষয়শ্রেণী:১৯৯৬-এ মহারাষ্ট্রে প্রতিষ্ঠিত
বিষয়শ্রেণী:ভারত ভিত্তিক নারী সংগঠন
বিষয়শ্রেণী:মাহিন্দ্রা গ্রুপ
বিষয়শ্রেণী:ভারত ভিত্তিক শিক্ষা সংগঠন
প্রাচী বন্সল

**প্রাচী বন্সল** (জন্ম: ১৯ মার্চ ১৯৯৫) একজন ভারতীয় অভিনেত্রী যিনি মূলত হিন্দি টেলিভিশনে কাজ করেন। প্রাচী কালারস টিভির ধারাবাহিক *থপকি প্যায়ার কি ২* -তে বাণী আগরওয়াল সিংহানিয়া এবং সনি টিভির পৌরাণিক ধারাবাহিক*[[শ্রীমদ রামায়ণ]]* -এ সীতা / লক্ষ্মীর চরিত্রে অভিনয়ের জন্য সবচেয়ে বেশি পরিচিত। 

## কর্মজীবন
২০১৭ সালে *বকুলা বুয়া কা ভূত* ধারাবাহিকের মাধ্যমে বন্সল অভিনয় জগতে আত্মপ্রকাশ করেন। এই ধারাবাহিকে তিনি একটি ছোট ভূমিকায় অভিনয় করেছিলেন।  সেই একই বছর তিনি *হমে হক চাহিয়ে...* *হক সে*  চলচ্চিত্রে অভিনয় করে সিনেমা জগতে আত্মপ্রকাশ করেন। এই সিনেমাতে অভিনেতা অঙ্কিত ভরদ্বাজের বিপরীতে প্রাচী অভিনয় করেছিলেন। তিনি একজন প্রতিবেদকের ভূমিকায় অভিনয় করেছিলেন। 

২০২২ সালে বন্সল প্রথম মূখ্য ভূমিকায় অভিনয় করার সুযোগ পান। তিনি কালারস টিভির *থাপকি পেয়ার কি ২* ধারাবাহিকে অভিনেতা আকাশ আহুজার বিপরীতে অভিনয় করেন। তিনি ধারাবাহিকের মূখ্য চরিত্র বাণী থাপকি আগরওয়াল সিঙ্গানিয়া চরিত্রে অভিনয় করেছিলেন।  ২০২৩ সালে প্রাচী কালারস টিভির পৌরাণিক ধারাবাহিক *[[শিব শক্তি (টিভি ধারাবাহিক)|শিব শক্তি - তপ ত্যাগ তান্ডব-]]* এ দেবী ''গঙ্গার'' চরিত্রে অভিনয় করেছিলেন। 

২০২৪ সালের জানুয়ারী থেকে, বন্সল অভিনেতা সুজয় রেউ-এর বিপরীতে, সনি টিভির পৌরাণিক ধারাবাহিক *[[শ্রীমদ রামায়ণ|শ্রীমদ রামায়ণে]]* দেবী সীতা ও দেবী লক্ষ্মীর দ্বৈত চরিত্রে অভিনয় করছেন।  এই অনুষ্ঠানটি তার অভিনয় জীবনের এক গুরুত্বপূর্ণ মোড় হিসেবে বিবেচিত হয়। দেবী সীতা ও দেবী লক্ষ্মীর দ্বৈত চরিত্রে তার অভিনয় দর্শকদের প্রশংসা অর্জন করে। 

## চলচ্চিত্র তালিকা

### চলচ্চিত্র

### টেলিভিশন

### সঙ্গীত ভিডিও

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় নারী মডেল
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
রতন রাজপুত

**রতন রাজপুত**, হলেন একজন ভারতীয় টেলিভিশন অভিনেত্রী এবং ব্লগার যিনি জি টিভির আগলে জনম মোহে বিটিয়া হি কিজো ধারাবাহিকের প্রধান চরিত্র লালির ভূমিকায় অভিনয়ের জন্য পরিচিত। পরে, তিনি স্টার প্লাসের পৌরাণিক ধারাবাহিক *[[মহাভারত (২০১৩-এর টিভি ধারাবাহিক)|মহাভারতে]]* অম্বা এবং অ্যান্ডটিভির ভক্তিমূলক ধারাবাহিক*সন্তোষী মা* -তে সন্তোষী চরিত্রে অভিনয় করেছিলেন। 

## জীবনের প্রথমার্ধ
রতনের জন্ম ও বড় হওয়া বিহারে। সেখান থেকেই তিনি তার স্কুলজীবন সম্পন্ন করেন।

## অভিনয় জীবন
২০০৬ সালে *রাবণ*  ধারবাহিকের মাধ্যমে টেলিভিশনে আত্মপ্রকাশ করেন রতন। তিনি জি টিভির ধারাবাহিক *অগলে জনম মোহে বিটিয়া হি কিজো* -তে মুখ্য নারী চরিত্র লালির ভূমিকাত অভিনয় করে খ্যাতি অর্জন করেন তিনি। এই চরিত্রে তার অভিনয়ের জন্য তিনি অসংখ্য পুরস্কার অর্জন করেন। ২০১৩ সালে রতন কালারস টিভির রিয়েলিটি শো বিগ বস ৭ -এ অংশগ্রহণ করেছিলেন। অনুষ্ঠানের ২৮ তম দিনে তিনি প্রতিযোগীতা থেকে বহিস্কৃত হন।

বাবার মৃত্যুরপর রতন বিষণ্ণতায় ভুগছিলেন এবং এই বিষণ্ণতা কাটিয়ে উঠতে ভ্রমণ শুরু করেছিলেন। ২০২০ সালে লকডাউনের পর রতন তার ইউটিউব চ্যানেল  শুরু করেন যেখানে তিনি তার ভ্রমণের গল্প সমাজমাধ্যমে প্রকাশ করতে শুরু করেন। রতন লকডাউনের ভিডিওগুলি সমাজ মাধ্যমে আলোড়ন তুলেছিল এবং প্রধান সংবাদ মাধ্যমে তা প্রকাশিত হয়েছিল। 

## টেলিভিশন

## পুরস্কার

; **২০০৯** জি রিশতে পুরস্কার

* প্রিয় সাস-বাহু – অগলে জনম মোহে বিটিয়া হি কিজো
* বছরের জনপ্রিয় মহিলা মুখ – অগলে জনম মোহে বিটিয়া হি কিজো

; ২০০৯ ইন্ডিয়ান টেলি অ্যাওয়ার্ডস

* প্রধান চরিত্রে সেরা অভিনেত্রী – অগলে জনম মোহে বিটিয়া হি কিজো

; ২০০৯ ভারতীয় টেলিভিশন একাডেমি পুরস্কার

* সেরা অভিনেত্রীর নাটক – অগলে জনম মোহে বিটিয়া হি কিজো

; ২০১০ স্বর্ণ পুরস্কার

* প্রধান চরিত্রে সেরা অভিনেত্রী - অগলে জনম মোহে বিটিয়া হি কিজো

## তথ্যসূত্র

বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:পাটনার অভিনেত্রী
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
সাংহাই পোর্ট ফুটবল ক্লাব

**সাংহাই পোর্ট ফুটবল ক্লাব** (, ; সাধারণত **সাংহাই পোর্ট এফসি** এবং পূর্বে **সাংহাই এসআইপিজি** নামে পরিচিত) হচ্ছে সাংহাই ভিত্তিক একটি চীনা পেশাদার ফুটবল ক্লাব। এই ক্লাবটি বর্তমানে গণপ্রজাতন্ত্রী চীনের শীর্ষ স্তরের ফুটবল লিগ চীনা সুপার লিগে প্রতিযোগিতা করে। এই ক্লাবটি ২০০৫ সালে প্রতিষ্ঠিত হয়েছে। ৩৭,০০০ ধারণক্ষমতাবিশিষ্ট পুডং ফুটবল স্টেডিয়ামে ক্লাবটি তাদের সকল স্বাগতিক ম্যাচ গুলো আয়োজন করে থাকে।

## মালিকানা এবং নামকরণের ইতিহাস

## সম্মাননা

### লিগ
* **[[চীনা সুপার লিগ]]**
** **বিজয়ী (৩):** ২০১৮, ২০২৩, ২০২৪
** রানার্স-আপ (৩): ২০১৫, ২০১৭, ২০২১
* **[[চায়না লিগ ওয়ান]]** 
** **বিজয়ী:** ২০১২
* **[[চায়না লিগ টু]]**
** **বিজয়ী:** ২০০৭

### কাপ
* **[[চীনা এফএ কাপ]]**
** **বিজয়ী:** ২০২৪
** রানার্স-আপ (২): ২০১৭, ২০২১
* **[[চীনা এফএ সুপার কাপ]]**
** **বিজয়ী:** ২০১৯
** রানার্স-আপ (২): ২০২৪, ২০২৫

## তথ্যসূত্র

## বহিঃসংযোগ
*প্রাতিষ্ঠানিক ওয়েবসাইট  

বিষয়শ্রেণী:সাংহাইয়ের ফুটবল ক্লাব

বিষয়শ্রেণী:চীনের ফুটবল ক্লাব
বিষয়শ্রেণী:চীনা সুপার লিগে ক্লাব
বিষয়শ্রেণী:২০০৫-এ প্রতিষ্ঠিত ফুটবল ক্লাব
বিষয়শ্রেণী:২০০৫-এ চীনে প্রতিষ্ঠিত
সুভি আহুজা

**সুভি আহুজা দাভে** যিনি **সুভি আহুজা** নামেই বেশি পরিচিত, একজন ভারতীয় টেলিভিশন এবং চলচ্চিত্র অভিনেত্রী। ইনি সনি সাবের ধারাবাহিক *ইয়ারো কা টশন* -এ সঞ্জু চরিত্রে এবং অ্যান্ডটিভির ধারাবাহিক অনুষ্ঠান *বড়ি দেবরানি* (২০১৫) -তে মনীষা চরিত্রে অভিনয়ের জন্য পরিচিত।

## প্রাথমিক জীবন এবং কর্মজীবন
২০১১ সালে তিনি শঙ্খদীপ পরিচালিত বলিউডের প্রেমধর্মী চলচ্চিত্র *আশিকি ডট ইন* -এ অভিনয়ের মাধ্যমে তিনি অভিনয় জগতে আত্মপ্রকাশ করেন। এরপর তিনি ধারাবাহিক *ইয়ারো কা টশন* -এ সঞ্জু চরিত্রে অভিনয় করেন। এই ধারাবাহিকটি সনি সাব চ্যানেলে সম্প্রচারিত হয়েছিল। এই ধারাবাহিকে তার সহ অভিনেতা ছিলেন অনিরুদ্ধ দাভে যার সাথে তার পরবর্কালে বিয়ে হয়। তিনি অনিরুদ্ধ দাভের সাথে *বন্ধন* ধারাবাহিকেও কাজ করেছিলেন যা ২০১৪ সালে জি টিভিতে সম্প্রচারিত হয়। এর পর তিনি *বড়ি দেবরানী* ধারাবাহিকে একটি গুরুত্বপূর্ণ পার্শ্ব চরিত্রে অভিনয় করার জন্য নির্বাচিত হন। ধারাবাহিকটি ২০১৫ সালে অ্যান্ডটিভিতে সম্প্রচারিত হয়েছিল। এই ধারাবাহিকে সুভি মনীষা চরিত্রে অভিনয় করেছিলেন।

## ব্যক্তিগত জীবন
২০১৫ সালের ২৪ নভেম্বর তারিখে সুভি ভারতীয় টেলিভিশন অভিনেতা অনিরুদ্ধ দাভেকে বিয়ে করেন।  এই দম্পতির একটি ছেলে আছে।  তারা জি টিভির *বন্ধন* (২০১৪) এবং সনি সাবের *ইয়ারো কা টশন* (২০১৭) ধারাবাহিকে একসাথে কাজ করেছিলেন। 

## চলচ্চিত্র তালিকা

## অ্যালবাম

## তথ্যসূত্র

বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
শিব্যা পাঠানিয়া

**শিব্যা পাঠানিয়া** (জন্ম: ২৬ জুলাই ১৯৯১) একজন ভারতীয় অভিনেত্রী যিনি মূলত হিন্দি টেলিভিশনে কাজ করেন। পাঠানিয়া কালারস টিভির পৌরাণিক ধারাবাহিক *রাম সিয়া কে লব কুশ* -এ দেবী সীতা, স্টার ভারতের পৌরাণিক ধারাবাহিক *রাধাকৃষ্ণ* -এ রাধা এবং কালারস টিভির পৌরাণিক ধারাবাহিক *লক্ষ্মী* *নারায়ণ-সুখ সামর্থ্য সন্তুলনে* দেবী লক্ষ্মীর চরিত্রে অভিনয়ের জন্য ব্যাপকভাবে পরিচিত। 

## জীবনের প্রথমার্ধ
শিব্যার বাবা সুভাষ পাঠানিয়া সিমলার শ্রম ও কর্মসংস্থান বিভাগে একজন আইন কর্মকর্তা ছিলেন। 

## কর্মজীবন
অভিনয় জগতে প্রবেশের আগে, শিব্যা সিমলায় অনুষ্ঠিত আন্তর্জাতিক গ্রীষ্ম উৎসবে *মিস সিমলা ২০১৩*-এর শিরোপা অর্জন করেছিলেন।  এছাড়াও পাঠানিয়া *মিস ওয়ে* এবং *মিস বিউটিফুল স্মাইল* শিরোপাও জিতেছেন। 

এক বছর পরে তিনি অভিনেতা হর্ষদ চোপদার বিপরীতে *হামসফরস্* ধারাবাহিকে মুখ্য নায়িকার অভিনয় করার সযোগ পান। তার অভিনীত চরিত্রের নাম ছিল আরজু সাহির আজিম চৌধুরী। এই ধারাবাহিকে অভিনয়ের মাধ্যমে তার অভিনয় জগতে আত্মপ্রকাশ ঘটে ২০১৬ সালে, তিনি পর্বভিত্তিক টেলিভিশন অনুষ্ঠান *ইয়ে হ্যায় আশিকি* -এর একটি পর্বে জারা খান নামক চরিত্রে অভিনয় করেছিলেন। তিনি ২০১৬ সালে অভিনেতা কিংশুক বৈদ্যের বিপরীতে, সোনি টিভির ধারাবাহিক *এক রিশতা সাজেদারি কা* -তে সাঁচি মিত্তাল চরিত্রে অভিনয় ক্রে ব্যাপক প্রশংসা অর্জন করেছিলেন।

২০১৭ থেকে ২০১৮ পর্যন্ত, পাঠানিয়া জি টিভির *দিল ধুন্ডতা হ্যায়*  ধারাবাহিকে রাভি কৌরের চরিত্রে অভিনয় করেছিলেন। তারপরে তিনি অভিনেতা *হিমাংশু সোনির বিপরীতে* স্টার ভারত -এর **রাধাকৃষ্ণ** ধারাবাহিকে রাধা চরিত্রে অভিনয় করেন এবং অ্যান্ডটিভির পর্বভিত্তিক ভৌতিক ও রোমাঞ্চধর্মী ধারাবাহিক *লাল ইশক-* এর একটি পর্বে প্রিয়ার চরিত্রে অভিনয় করেন। তিনি *বিক্রম বেতাল কি রহস্য গাথা*  ধারাবাহিকে একটি ছোট চরিত্রে অভিনয় করেন।

এরপর, তিনি ২০১৯ থেকে ২০২০ সাল পর্যন্ত কালারস টিভির *রাম সিয়া কে লব কুশ*  ধারাবাহিকে সীতার চরিত্রে অভিনয় করেন এবং এই ধারাবাহিকে তিনি আবার হিমাংশু সোনির সাথে জুটি বাধেন।

## চলচ্চিত্র তালিকা

### টেলিভিশন

### ওয়েব সিরিজ

### সঙ্গীত ভিডিও

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হিমাচল প্রদেশের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
সোনল ঝা

**সোনল ঝা** (জন্ম: ২৯ জুলাই ১৯৭১) একজন ভারতীয় চলচ্চিত্র এবং টেলিভিশন অভিনেত্রী। ইনি *[[লিপস্টিক আন্ডার মাই বোরখা]]*, *থ্রি স্টোরিস*, *চিল্লার পার্টি* -এর মতো জনপ্রিয় চলচ্চিত্রে অভিনয় করেছেন। *না আনা ইস দেস লাডো* এবং *[[বালিকা বধূ|বালিকা বধু]]* এর মতো টিভি ধারাবাহিকে তার অভিনয়ের জন্য তিনি সর্বাধিক পরিচিত। 

## ব্যক্তিগত জীবন
সোনল ঝা বিহারের পাটনায় জন্মগ্রহণ করেন এবং শৈশব থেকেই তিনি নাটক ও থিয়েটার জগতের সাথে যুক্ত। পাটনায় তিনি ১৫ বছর ধরে একজন অভিনেত্রী এবং গায়িকা হিসেবে কাজ করেছিলেন। ঝা পরে উচ্চশিক্ষার জন্য দিল্লিতে চলে যান এবং দিল্লি বিশ্ববিদ্যালয় থেকে ইতিহাসে স্নাতকোত্তর ডিগ্রি অর্জন করেন।

## অভিনয় জীবন
সোনল ঝা *একজুতে থিয়েটার* গ্রুপের সদস্য ছিলেন। নাদিরা বাব্বরের মতো অভিনয় জগতের বিশিষ্ট ব্যক্তিত্বদের কাছ থেকে তিনি প্রশিক্ষন গ্রহণ করেন। তিনি সমগ্র ভারতজুড়ে বেশ কয়েকটি নাটকে অভিনয় করেছিলেন। অবশেষে, প্রকাশ ঝা তাকে তার আঞ্চলিক ( ভোজপুরি ) নাটকে অভিনয়ের জন্য নির্বাচিত করেন। সেখানে তিনি একজন মাতৃস্থানীয়া চরিত্রের ভূমিকায় অভিনয় করেন। *[[বালিকা বধূ|বালিকা বধু]]*  ধারাবাহিকে ইরাবতীর চরিত্রে অভিনয় করে তিনি খ্যাতি অর্জন করেন। *সপনো কে ভঁবর মে* এবং *না আনা ইস দেস লাডো* ধারাবাহিকে গুরুত্বপূর্ণ ভূমিকা পালন করার পর তিনি ঘরে ঘরে পরিচিতি লাভ করেন। তার স্বল্পদৈর্ঘ্য চলচ্চিত্র *ম্যাড* মুম্বাই চলচ্চিত্র উৎসবে বিজয়ী হয়েছিল। 

## চলচ্চিত্র তালিকা

## টেলিভিশন

## ওয়েব সিরিজ

## থিয়েটার

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭১-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
লরেন কোহান

**লরেন কোহান** (জন্ম জানুয়ারি ৭, ১৯৮২) একজন মার্কিন অভিনেত্রী। তিনি এএমসি-র পোস্ট-অ্যাপোক্যালিপটিক হরর টেলিভিশন সিরিজ *দ্য ওয়াকিং ডেড*-এ ম্যাগি রি চরিত্রে (২০১১–২০১৮; ২০২০–২০২২) এবং একই চরিত্রে *দ্য ওয়াকিং ডেড: ডেড সিটি*-এ পুনরায় অভিনয়ের (২০২৩–বর্তমান) জন্য পরিচিত। তার অন্যান্য উল্লেখযোগ্য টিভি চরিত্রগুলির মধ্যে রয়েছে ডার্ক ফ্যান্টাসি ড্রামা *সুপারন্যাচারাল*-এ বেলা ট্যালবট (২০০৭–২০০৮), সুপারন্যাচারাল টিন ড্রামা *দ্য ভ্যাম্পায়ার ডায়েরিজ*-এ রোজ (২০১০–২০১২), অ্যাকশন কমেডি *চাক*-এ ভিভিয়ান ম্যাকআর্থার ভোলকফ (২০১১), অ্যাকশন কমেডি-ড্রামা *হুইস্কি ক্যাভালিয়ার*-এ ফ্রান্সেসকা "ফ্রাঙ্কি" ট্রোব্রিজ (২০১৯), এবং অ্যাডাল্ট অ্যানিমেটেড সুপারহিরো শো *ইনভিন্সিবল*-এ ওয়ার উম্যান (২০২১–বর্তমান)। তার অভিনীত চলচ্চিত্রের মধ্যে রয়েছে কমেডি *ভ্যান উইল্ডার: দ্য রাইজ অফ তাজ* (২০০৬), সাইকোলজিক্যাল থ্রিলার হরর *দ্য বয়* (২০১৬), বায়োগ্রাফিক্যাল ড্রামা *অল আইজ অন মি* (২০১৭), এবং অ্যাকশন থ্রিলার *মাইল ২২* (২০১৮)।

## তথ্যসূত্র

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইহুদি ধর্মে ধর্মান্তরিত
বিষয়শ্রেণী:নরওয়েজীয় বংশোদ্ভূত মার্কিন ব্যক্তি
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর ইংরেজ নারী
সিমরান নাটেকার

**সিমরান নাটেকার** একজন ভারতীয় টেলিভিশন অভিনেত্রী। তিনি মূলত বলিউড চলচ্চিত্র এবং টেলিভিশন জগতে কাজ করেন। বিজ্ঞাপনে অভিনয়ের মাধ্যমে দিয়ে তার কর্মজীবন শুরু হয়েছিল । তিনি ১৫০ টিরও বেশি বিজ্ঞাপনে কাজ করেছেন। তার প্রথম টিভি ধারাবাহিক ছিল কালার্স টিভিতে সম্প্রচারিত *বন্ধন সাত জনম কা।*  তার প্রথম প্রধান পূর্ণদৈর্ঘ্য চলচ্চিত্র ছিল যশ রাজ ফিল্মসের *দাওয়াত-ই-ইশক* । তিনি *বেস্ট অফ লাক লালু* ছবিতে অভিনয় করেছিলেন। তিনি কালার্স টিভির *[[বালিকা বধূ|বালিকা বধু]]* এবং *লাডো ২* এই দুই ধারাবাহিকে গুরুত্বপূর্ন পার্শ্ব চরিত্রে অভিনয় করেছিলেন।

## জীবনের প্রথমার্ধ
তিনি ১৯৯৭ সালের ১২ ডিসেম্বর সুরাটে জন্মগ্রহণ করেন 

## কর্মজীবন
নাটেকার ৬ বছর বয়সে একটি ধূমপান বিরোধী বিজ্ঞাপন সচেতনতা প্রচারণায় একটি অল্পবয়সী মেয়ের চরিত্রে অভিনয় করেন এবং এভাবেই শিশুশিল্পী হিসেবে তার অভিনয় জীবন শুরু হয়।  বিজ্ঞাপনে তিনি একজন জনপ্রিয় মুখ হয়ে ওঠেন। এরপর তিনি অনেক টেলিভিশন বিজ্ঞাপন এবং মুদ্রণ বিজ্ঞাপনে কাজ করেছিলেন।

কমপ্ল্যান বাক্সের বিজ্ঞাপনে তার ছবি মুদ্রিত হয়। মুম্বাই মেট্রো নির্মাণের জন্য জনসচেতনতামূলক বিজ্ঞাপনে তার মুখ দেখা যায়। মেট্রো নির্মাণের সময় প্রায় ৩ বছর ধরে মুম্বাইতে এই বিজ্ঞাপনটি প্রদর্শিত হয়েছিল।

২০১১ সালে তিনি স্টার প্লাসের একটি ধারাবাহিকে অভিনয় করেন, যার নাম ছিল *এক হাজারোঁ মেরি বেহনা হ্যায়।* সেখানে তিনি ধারাবাহিকের নায়িকা জীবিকার তরুনী বয়সের ভূমিকায় অভিনয় করেছিলেন। তিনি ডিজনি চ্যানেলের *দ্য স্যুইট লাইফ অফ করণ অ্যান্ড কবির* -এ শাহানা চরিত্রে অভিনয় করেছিলেন।

২০১২ সালে তিনি *তোতা ওয়েডস ময়না ধারাবাহিকে অভিনয় করেন।* ২০১৩ সালে, তিনি *[[লাইফ ওকে]]* চ্যানেলের পৌরাণিক ধারাবাহিক *[[দেবাদিদেব মহাদেব|দেবো কে দেব মহাদেব]]*-এ তরুণী সীতার ভূমিকায় অভিনয় করেন। সেই চ্যানেলেরই *খৌফ* নামক আরেক ধারাবাহিকে তিনি রুহির ভূমিকায় অভিনয় করেছিলেন।

যশ রাজ ফিল্মস প্রযোজিত *দাওয়াত-এ-ইশক*, চলচ্চিত্রে নাটেকার অভিনেতা আদিত্য রায় কাপুরের বোন ফরিদার চরিত্রে অভিনয় করেছিলেন।

তিনি হাতিম, *[[কৃষ ৩|কৃষ থ্রী]] এবং ডিশকিয়াউন* ইত্যাদি বিনোদনমূলক চলচ্চিত্র প্রকল্পের সাথে যুক্ত ছিলেন। ডিজনির **ওয়ে জাসসি** টিভি ধারবাহিকে তিনি মিনির চরিত্রে ছিলেন এবং *পলক পে ঝলক*  সিরিয়ালে স্বল্প দৈর্ঘ্যের চরিত্রে অভিনয় করেছেন।

২০১৫ সালে, তিনি *[[বালিকা বধু]]*  ধারাবাহিকে পূজার চরিত্রে অভিনয় করেছিলেন। ২০১৬ সালে তিনি সোনি টিভির ধারাবাহিক *এক রিশতা সাঝেদারি কা* -তে তনু চরিত্রে অভিনয়ের জন্য নির্বাচিত হয়েছিলেন।

২০১৭ সালে, সিমরান *ক্যেদি ব্যান্ড*, চাক্কি এবং *বেস্ট অফ লাক লালু* (গুজরাটি ফিল্ম) ইত্যাদি চলচ্চিরে প্রধান ভূমিকায় অভিনয় করেছিলেন। 

সেই একই বছরে তিনি সোনি টিভির **পেহরেদার পিয়া কি**-তে শিবানী চরিত্রে অভিনয় করেছিলেন।

তিনি ২০১৮-২০১৯ সালে সিমরান বার্কলি নামক একটি কন্নড় সিনেমায় অভিনয় করেছিলেন। সিনেমাটি এখনও মুক্তি পায়নি। সিনেমার প্রধান নারী চরিত্রে সিমরান অভিনয় করেছিল।

২০১৯ সালে সালে সিমরান জয়শ্রী কৃষ্ নামক গুজরাটি সিনেমায় জয়শ্রী চরিত্রে  অভিনয় করেছিলেন যা ২০২৩ সালে মুক্তি পেয়েছিল।

তিনি সনিলিভ এবং টিভিএফের গার্লস হোস্টেল নামক ওটিটি ধারাবাহিকের প্রথম, দ্বিতীয় ও তৃতীয় সিজনে মিলির চরিত্রে অভিনয় করেছেন।

## চলচ্চিত্র তালিকা

### টেলিভিশন

### চলচ্চিত্র

## তথ্যসূত্র

বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
গ্রেসি গিলাম

**গ্রেসি গিলাম** (**গ্রেস ফিপ্স** নামেও পরিচিত; জন্ম মে ৪, ১৯৯২) একজন মার্কিন অভিনেত্রী, গায়িকা ও নৃত্যশিল্পী। তিনি ডিজনি চ্যানেলের চলচ্চিত্র *টিন বিচ মুভি* ও *টিন বিচ ২*-এ অভিনয়ের জন্য পরিচিত।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:অস্টিনের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:২১শ শতাব্দীর মার্কিন সঙ্গীতশিল্পী
সানভি তল্ওয়ার

**সানভি তল্ওয়ার** (  )  একজন ভারতীয় অভিনেত্রী যিনি মূলত হিন্দি টেলিভিশন জগতের সাথে যুক্ত। তিনি ২০১২ সালে স্টার প্লাসে সম্প্রচারিত হিন্দী ধারাবাহিক*অর্জুনে*  নেহা জোসেফের চরিত্রে অভিনয়ের করেন এবং অভিনয় জগতে আত্মপ্রকাশ করেন। তিনি *ও গুজারিয়া* ধারাবাহিকে নাতাশার চরিত্রে অভিনয় করেছিলেন। অ্যান্ডটিভির *ইয়ে কাহা আ গে হাম* ধারাবাহিকে তিনি ধারাবাহিকের মুখ্য নায়িকা মানবী চ্যাটার্জি সবরওয়ালের চরিত্রে অভিনয় করেন।স্টার প্লাসের ইতিহাস নির্ভর ধারাবাহিক *[[চন্দ্রনন্দিনী|চন্দ্র নন্দিনীতে]]* সানভি রানী দুর্ধারার চরিত্রে অভিনয় করেছিলেন।

২০১৫ সালে হিন্দি ভাষার ছবি *"গব্বর ইজ ব্যাক"* -এ অভিনয়ের মাধ্যমে সানভি চলচ্চিত্র জগতে পদার্পন করেন।

## কর্মজীবন

### অভিষেক এবং সাফল্য (২০১২–২০১৭)
সানভি একজন লেখিক হিসেবে তার কর্মজীবন শুরু করেছিলেন। তিনি বিভিন্ন টেলিভিশন ধারাবাহিক যেমন,*"ফিয়ার ফাইলস: ডর কি সাচ্চি তসবীরে"*, *[[সি.আই.ডি. (ভারতীয় টেলিভিশন ধারাবাহিক)|"সিআইডি"]]* এবং *[[সুপারকপস ভার্সেস সুপারভিলেন|"সুপারকপস ভার্সেস সুপারভিলেইনস"-এর]]* অনেক পর্বের গল্প ও চিত্রনাট্য লিখেছেন।

তিনি ২০১২ সালে স্টার প্লাস রহস্য-রোমাঞ্চ ও অ্যাকশনধর্মী ধারাবাহিক *অর্জুনের* ৩৪ নম্বর পর্বে নিয়া চরিত্রে অভিনয় করেন। এই চরিত্রে অভিনয়ের মাধ্যমে তার অভিনয় জীবন শুরু হয়। ২০১৪ সালে তিনি চ্যানেল ভি -এর ধারাবাহিক *ও গুজারিয়া: বদলে চল দুনিয়াতে* নাতাশার ভূমিকায় অভিনয় করেছিলেন।  ২০১৫ সালে তিনি জি টিভির জনপ্রিয় ধারাবাহিক*[[কবুল হ্যায়|কুবুল হ্যায়]]* -তে নাজিয়া রাজা ইব্রাহিমের চরিত্রে অভিনয় করেছিলেন।

২০১৫ থেকে ২০১৬ সাল পর্যন্ত সানভি অ্যান্ড টিভির ' *ইয়ে কাহাঁ আ গায়ে হাম*' ধারাবাহিকে মুখ্য নারী চরিত্র মানবী চ্যাটার্জির চরিত্রে অভিনয় করেন। এই ধারাবাহিকে তিনি অভিনেতা করণ কুন্দ্রার সাতেহ কাজ করেন। এই ধারাবাহিকে অভিনয় করে সানভি বিশেষ খ্যাতি অর্জন করেন।  এরপর, তিনি *২০১৬ সালে স্টার প্লাসের ধারাবাহিক [[চন্দ্রনন্দিনী|চন্দ্র নন্দিনীতে]]* চন্দ্রগুপ্ত মৌর্যের স্ত্রী দুর্ধারার চরিত্রে অভিনয় করার জন্য চুক্তিবদ্ধ হন।

### সাম্প্রতিক কাজ (২০১৮–বর্তমান)
২০১৮ সালে তাকে *বিক্রম বেতাল কি রহস্য গাথাতে* একটি স্বল্পদৈর্ঘ্যের চরিত্রে অভিনয় করতে দেখা গিয়েছিল। এক বছর পরে, সানভি স্টার ভারত -এর *[[সুফিয়ানা পেয়ার মেরা]]* ধারাবাহিকে রূপালী চরিত্রে অভিনয় করেছিলেন। 

*[[সি.আই.ডি. (ভারতীয় টেলিভিশন ধারাবাহিক)|সিআইডি]]*, *[[ক্রাইম প্যাট্রোল (টিভি ধারাবাহিক)|ক্রাইম পেট্রোল]]*, *সাবধান ইন্ডিয়া*, *[[আহট|আহাত]]*, *ফিয়ার ফাইলস: ডর কি সাচ্চি তসবীরে*, *[[আদালত (টেলিভিশন ধারাবাহিক)|আদালত]]*, লাভ অন দ্য রান, *হন্টেড নাইটস*, *ইশক কিলস*, জিন্দেগি কে ক্রসরোডস এবং *[[সুপারকপস ভার্সেস সুপারভিলেন|সুপারকপস ভার্সেস সুপারভিলেনের]]* মতো অনেক ধারাবাহিকের বিভিন্ন পর্বের গল্পে সানভি কাজ করেছেন।

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
আন্না-মারিয়া শিক্লুৎস্কা

**আন্না-মারিয়া শিক্লু্ৎস্কা** (; জন্ম ৩১ মে ১৯৯২) একজন পোলিশ অভিনেত্রী। তিনি ইরোটিক ড্রামা চলচ্চিত্র *৩৬৫ ডেইজ* (২০২০) এবং এর দুইটি সিক্যুয়েল চলচ্চিত্রে প্রধান চরিত্রে অভিনয়ের জন্য পরিচিত।

## প্রারম্ভিক জীবন
শিক্লুৎস্কা পোল্যান্ডের পূর্বাঞ্চলের বৃহত্তম শহর লুবলিনে জন্মগ্রহণ করেছেন। তার বাবা, জের্জি অ্যান্টনি শিক্লুৎস্কি, একজন আইনজীবী। শিক্লুৎস্কা ভ্রোৎসওয়াফ-ভিত্তিক এএসটি ন্যাশনাল অ্যাকাডেমি অফ থিয়েটার আর্টস-এর পাপেট্রি ফ্যাকাল্টিতে পড়াশোনা করেছেন। সেখান থেকে তিনি ২০১৮ সালে স্নাতক হন। তিনি সাবলীলভাবে পোলিশ, ইংরেজি, ফরাসি এবং জার্মান ভাষায় কথা বলতে পারেন।

## কর্মজীবন
  
২০১৯ সালের অক্টোবরে তিনি প্যারামেডিক এবং হাসপাতাল কর্মীদের জীবনকে কেন্দ্র করে নির্মিত পোলিশ টেলিভিশন সিরিজ *না দোবরে ই না জুয়ে*-এর একটি পর্বে অভিনয় করেছিলেন।  

তিনি মিকেলে মোরোনের বিপরীতে লরা বিয়েল চরিত্রে তার ইরোটিক ড্রামা চলচ্চিত্র *৩৬৫ ডেইজ* (২০২০) চলচ্চিত্রে আত্মপ্রকাশ করেন। চলচ্চিত্রটির স্ক্রিপ্ট পড়ার পর এতে অভিনয়ের বিষয়ে প্রথমে দ্বিধান্বিত ছিলেন এবং এটির দৃশ্যধারণও তার জন্য একটি চ্যালেঞ্জ ছিল বলেও উল্লেখ করেছেন। চলচ্চিত্রটি সমালোচকদের কাছ থেকে অত্যন্ত নেতিবাচক প্রতিক্রিয়া পেলেও সারা বিশ্বে জনপ্রিয়তা অর্জন করে। *নিউজউইক*-এর মতে এটি ২০২০ সালে নেটফ্লিক্সের সবচেয়ে বেশি দেখা চলচ্চিত্র ছিল। শিক্লুৎস্কা এতে তার অভিনয়ের জন্য তীব্র নেতিবাচক সমালোচনা পান এবং গোল্ডেন র্যাস্পবেরি পুরস্কার-এর জন্য মনোনীত করা হয়। পরবর্তীতে তিনি চলচ্চত্রটির দুটি সিক্যুয়েলে একই চরিত্রে অভিনয় করেন, যেগুলো আরও বেশী নেতিবাচক প্রতিক্রিয়া পায়। তিনটি চলচ্চিত্রই রটেন টমেটোস-এ বিরল ০% রেটিং পেয়েছে।

## চলচ্চিত্র তালিকা
### চলচ্চিত্র
  

### টেলিভিশন

## তথ্যসূত্র

বিষয়শ্রেণী:১৯৯২-এ জন্ম
বিষয়শ্রেণী:পোলীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
কালি ফর উইমেন

**কালি ফর উইমেন** ছিল ভারতে শুরু হওয়া একটি নারীবাদী প্রকাশনা। উর্বর্শী বুটালিয়া এবং ঋতু মেনন ১৯৮৪ সালে কালি ফর উইমেন প্রতিষ্ঠা করেন, সম্ভবত এটি মহিলাদের ওপর এবং মহিলাদের জন্য প্রকাশনায় নিবেদিত প্রথম ভারতীয় প্রকাশনা সংস্থা। যখন তাঁরা এই পদক্ষেপ নেওয়ার সিদ্ধান্ত নেন, তখন উর্বশী দিল্লিতে অক্সফোর্ড ইউনিভার্সিটি প্রেস ও জেড বুকসের সাথে কাজ করেছিলেন এবং ঋতু মেনন একজন পণ্ডিত ছিলেন। শুরু করার জন্য তাঁদের পুঁজি খুব অল্প ছিল কিন্তু তাঁদের খুব জরুরি চিন্তা ভাবনা ছিল যে তাঁদের একাডেমিক প্রকাশনা এবং কর্মীদের কাজ, অনুবাদ ও কথাসাহিত্যের মাধ্যমে ভারতীয় নারীদের কণ্ঠস্বর সকলকে শোনাতে হবে। লিঙ্গ ও সামাজিক বিষয় নিয়ে কাজ করা অন্যান্য ভারতীয় সংবাদপত্রগুলি তাঁদের অনুসরণ করেছিল, এদের মধ্যে একটি হল ভাটকল অ্যাণ্ড সেন, যারা "স্ত্রী", "সাম্য" ও "তুলিকা বই"-য়ের মুদ্রণ (ইমপ্রিন্ট) ছাপে।

## প্রকাশনা
"কালি ফর উইমেন"কে ভিরাগো প্রেসের প্রতি ভারতের উত্তর হিসেবে ব্যাপকভাবে বিবেচনা করা হয়। এরা কিছু অসাধারণ শিরোনামের বই প্রকাশ করেছে, যার মধ্যে রয়েছে হিন্দি রেফারেন্স বই *শরীর কি জানকারি* ("শরীর সম্পর্কে")। *শরীর কি জানকারি* লিখেছিলেন গ্রামের ৭৫ জন মহিলা এবং গ্রামে বিশেষ মূল্যে সেগুলি বিক্রি হয়েছিল। *শরীর কি জানকারি* যৌনতা এবং নারীর দেহ সম্পর্কে অত্যন্ত স্পষ্টবাদী ছিল, যার মধ্যে মাসিক সংক্রান্ত নিষেধাজ্ঞার মতো বিষয়গুলিও ছিল, যা কিছু টীকাকারকে হতবাক করে দিয়েছিল। তখন পর্যন্ত একাডেমিক প্রেসগুলি সস্তা, গণ সাহিত্যের বাজারগুলিকে মূলত উপেক্ষা করেছিল। (জ্যোতি পুরীর লেখা একাডেমিক বই দেখুন।)

কালি ফর উইমেন রাধা কুমারের *[[দ্য হিস্ট্রি অফ ডুইং (বই)|দ্য হিস্ট্রি অফ ডুয়িং]]* (১৯৯৩), পরিবেশ নারীবাদী বন্দনা শিবার যুগান্তকারী কাজ *স্টেইং অ্যালাইভ* (১৯৮৮), এবং কুমকুম সাঙ্গারি ও সুদেশ বৈদের যুগান্তকারী বই *[[রিকাস্টিং উওমেন: এসেস ইন কলোনিয়াল হিস্ট্রি|রিকাস্টিং উইমেন: এসেজ ইন কলোনিয়াল হিস্ট্রি]]* (১৯৮৯) প্রকাশ করেছে।

## কর্পোরেট বিভক্তি
২০০৩ সালে, এর প্রতিষ্ঠাতারা আলাদা হয়ে যান। উর্বশী ২০০৩ সালে জুবান বুকস প্রতিষ্ঠা করেন, যারা নারীবাদী বইয়ের পাশাপাশি কথাসাহিত্য, সাধারণ আগ্রহের বই এবং শিশুদের বইও প্রকাশ করে। ঋতু প্রতিষ্ঠা করেন উইমেন আনলিমিটেড। এই সংস্থাগুলি এখন সক্রিয় রয়েছে।

## পুরস্কার
২০১১ সালে, ভারত সরকার উর্বশী বুটালিয়া এবং ঋতু মেননকে জাতির প্রতি তাঁদের অবদানের জন্য যৌথভাবে পদ্মশ্রী পুরস্কারে ভূষিত করে।

## আরও দেখুন

* ভারতে নারী

## তথ্যসূত্র

## বহিঃসংযোগ

* স্পিনিফেক্সে মহিলাদের জন্য কালি 
* উইমেন আনলিমিটেড
* জুবান বুকস
* প্রথম বুকসে অ্যাকাউন্ট

বিষয়শ্রেণী:২০০৩-এ ভারতে বিলুপ্ত
বিষয়শ্রেণী:দিল্লি ভিত্তিক কোম্পানি
বিষয়শ্রেণী:১৯৮৪-এ দিল্লিতে প্রতিষ্ঠিত
বিষয়শ্রেণী:ভারতের প্রকাশনা কোম্পানি
বিনিতা মহেশ

**বিনিতা মহেশ** যিনি **বিনিতা জোশী ঠক্কর**  নামেও পরিচিত, তিনি মূলত একজন ভারতীয় টেলিভিশন অভিনেত্রী। বিনিতা লাইফ ওকে চ্যানেলে সম্প্রচারিত  *ভটক লেনা বাঁবরে* ধারাবাহিকে ইয়ামিনী সিং-এর চরিত্রে অভিনয় করেছিলেন। এছাড়াও তিনি সোনি টিভির ঐতিহাসিক বিষয়ধর্মী ধারাবাহিক *ভারত কা বীর পুত্র-মহারানা প্রতাপ-* এ রাজকুমারী মান কুঁঁবরের চরিত্রে অভিনয় করেছিলেন।  স্টারপ্লাসে সম্প্রচারিত ধারাবাহিক *মোহি -*তে  তিনি গল্পের নায়িকা *মোহির* চরিত্রে অভিনয় করেছিলেন। 

## কর্মজীবন
ঠক্কর স্টারপ্লাসে সম্প্রচারিত ধারাবাহিক *নব্যা..* *নয়ে ধড়কান নয়ে সাওয়াল*, -এ প্রথম অভিনয়ের সুযোগ পান। সেখানে তিনি গল্পের নায়িকা নব্যার প্রিয় বান্ধবি ঋত্বিকা জোশীর চরিত্রে অভিনয় করেছিলেন। তিনি দ্বিতীয়বার স্টারপ্লাসের জনপ্রিয় ধারাবাহিক *[[সরস্বতীচন্দ্র|সরস্বতীচন্দ্রে]]* পার্শ্ব চরিত্রে অভিনয়ের সুযোগ পান। এই ধারাবাহিকে গল্পের নায়িকা কুমুদের খুড়তুতো বোন কুমারীর চরিত্রে ঠক্কর অভিনয় করেছিলেন। এরপর বিনিতা লাইফ ওকেতে সম্প্রচারিত ভারতীয় হিন্দী ধারাবাহিক *ভটক লেনা বাঁবরে* -তে যামিনী সিং চরিত্রে অভিনয় করেছিলেন। এরপর পুনরায় তিনি স্টারপ্লাসে কাজ করতে চুক্তিবধ হন এবং সেই চ্যানেলের আসন্ন ধারাবাহিক *মোহিতে* মুখ্য নায়িকার চরিত্রে অভিনয় করেছিলেন।

## ব্যক্তিগত জীবন
২০ থেকে ২২ বছর বয়সের মধ্যেই বিনীতা তার কলেজের বন্ধু তেজস ঠক্করের সাথে  বিবাহ বন্ধনে আবদ্ধ হন। কিন্তু পারস্পরিক অসামঞ্জস্য ও বিভিন্ন সমস্যার কারণে তারা বিবাহবিচ্ছেদের আবেদন করেন।   মুম্বাইতে একটি ছোট, ব্যক্তিগত অনুষ্ঠানে শশাঙ্ক কুনওয়ারের সাথে তার দেখা হয় এবং পরে তাকে তিনি বিয়ে করেন। 

## টেলিভিশন

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
ঋতু মেনন

**ঋতু মেনন** একজন ভারতীয় নারীবাদী, লেখিকা এবং প্রকাশক।

## কর্মজীবন
১৯৮৪ সালে, ঋতু মেনন তাঁর দীর্ঘদিনের সহযোগী উর্বশী বুটালিয়ার সাথে ভারতের প্রথম স্বতন্ত্র নারীবাদী প্রকাশনা সংস্থা কালি ফর উইমেন-এর সহ-প্রতিষ্ঠা করেন। ২০০৩ সালে, ঋতু এবং উর্বশীর মধ্যে অমীমাংসিত ব্যক্তিগত মতপার্থক্যের কারণে এবং বাণিজ্যিকভাবে লাভজনক না হওয়ায় *কালি ফর উইমেন* বন্ধ করে দেওয়া হয়। এরপর, ঋতু স্বাধীনভাবে আরেকটি নারীবাদী প্রকাশনা সংস্থা *উইমেন আনলিমিটেড* প্রতিষ্ঠা করেন।

তিনি অসংখ্য সংবাদপত্রের নিবন্ধ এবং সম্পাদকীয় পৃষ্ঠার বিপরীতেও লিখেছেন। তাঁর লেখায় নারীর প্রতি সহিংসতা, নারীর প্রতি ধর্মের দৃষ্টিভঙ্গি এবং সমাজে লিঙ্গ বৈষম্যের উপর মনোযোগ দেওয়া হয়েছে, যা তীব্র নারীবাদী এবং বামপন্থী দৃষ্টিকোণ থেকে দেখা যায়।

জুম কলের মাধ্যমে, তিনি *অ্যাড্রেস বুক: এ পাবলিশিং মেমোয়ার ইন দ্য টাইম অফ কোভিড* বইটি সম্পর্কে কথা বলেন, এটি তিনি মহামারী চলাকালীন কোনও বই প্রকাশের স্পষ্ট পরিকল্পনা ছাড়াই লিখেছিলেন। তিনি বলেছেন (১৩ই জুলাই ২০২১), “আমি যার মধ্যে দিয়ে যাচ্ছিলাম, ভাবছিলাম, পড়ছিলাম এবং যা নিয়ে চিন্তিত ছিলাম, এটি তা লিখে রাখার একধরনের রূপ হয়ে উঠেছিল” । 

## প্রকাশনা

* দ্য আনফিনিশড বিজনেস, আউটলুক, মে ২০০১ 
* অ্যান্টি-সিএএ প্রোটেস্ট বাই হল মুসলিম উইমেন আর অ্যাবাউট হোয়্যার, হাউ অ্যাণ্ড হোয়াই ইউ বিলং, ইণ্ডিয়ান এক্সপ্রেস, ফেব্রুয়ারী ২০২০
* বর্ডার্স অ্যাণ্ড বাউণ্ডারিজ: উইমেন ইন ইণ্ডিয়া'স পার্টিশন। ১৯৯৮ (কমলা ভাসিনের সাথে)
* নো ওম্যান'স ল্যাণ্ড: উইমেন ফ্রম পাকিস্তান, ইণ্ডিয়া অ্যাণ্ড বাংলাদেশ রাইট অন দ্য পার্টিশন অফ ইণ্ডিয়া। ২০০৪
* আনইক্যুয়াল সিটিজেনস: এ স্টাডি অফ মুসলিম উইমেন ইন ইণ্ডিয়া। ২০০৬ (জোয়া হাসানের সাথে)
* ফ্রম মথুরা টু মনোরমা: রেজিস্টিং ভায়োলেন্স এগেইন্স্ট উইমেন ইন ইণ্ডিয়া। ২০০৭ ( কল্পনা কান্নাবিরনের সাথে)
* অ্যাড্রেস বুক: এ পাবলিশিং মেমোয়ার ইন দ্য টাইম অফ কোভিড

## পুরস্কার এবং সম্মাননা
২০০০-২০০১ সালে, তিনি সাহিত্যের জন্য রাজা রাও পুরস্কারের আন্তর্জাতিক উপদেষ্টা বোর্ডে দায়িত্ব পালন করেন। ২০১১ সালে, ভারত সরকার ঋতু এবং উর্বশীকে যৌথভাবে ভারতের চতুর্থ সর্বোচ্চ বেসামরিক পুরস্কার পদ্মশ্রী প্রদান করে।

## তথ্যসূত্র

## বহিঃসংযোগ

* রিতু মেনন সম্পর্কে, উইমেন আনলিমিটেড
* রিতু মেনন সম্পর্কে, উইমেন্স ওয়ার্ল্ড 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:দিল্লির নারী ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় নারী সাংবাদিক
বিষয়শ্রেণী:দিল্লির লেখিকা
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:ভারতের ইংরেজি ভাষার লেখক
বিষয়শ্রেণী:ভারতীয় প্রকাশক (ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারীবাদী লেখক
নীতা শেট্টি

**নীতা শেট্টি** একজন ভারতীয় টেলিভিশন অভিনেত্রী। তিনি টেলিভিশন ধারাবাহিক *ঘর কি লক্সমী বেটিয়া* -তে  একটি পার্শ্ব চরিত্রে অভিনয় করেছিলেন। তার অভিনীত চরিত্রের নাম ছিল গৌরী। তিনি স্টার প্লাসের জনপ্রিয় ধারাবাহিক *কহিন তো হোগা  -তে*  ডঃ অর্চিতার চরিত্রে অভিনয় করেছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2021)">তথ্যসূত্র প্রয়োজন</span>]]* &#x5D;

## কর্মজীবন
জি টিভিতে প্রচারিত টিভি ধারাবাহিক *মমতা* -তে নীতা *সঞ্জনার* ভূমিকায় অভিনয় করেছিলেন। তিনি জি টিভির আরেক জনপ্রিয় ধারাবাহিক *বনু ম্যায় তেরি দুলহান -*এ  ড. শিবানীর চরিত্রে অভিনয় করেছিলেন। জি টিভির *তুম বিন যাউ কাঁহা* ধারাবাহিকে খুশি চরিত্রে অভিনয় করে তিনি বিনোদন জগতে জনপ্রিয় হয়ে ওঠেন।

২০১৮ সালে, নীতা আল্ট বালাজীর ওয়েব সিরিজ *গন্দি বাত* -এর প্রথম মরশুমে অভিনয় করেছিলেন। এছাড়াও তিনি অনেক টিভি ধারাবাহিকের গুরুত্বপূর্ন পার্শ্ব চরিত্রে এবং স্বল্প দৈর্ঘ্যের চরিত্রে অভিনয় করেছেন।

## টেলিভিশন

## চলচ্চিত্র তালিকা

## ওয়েব সিরিজ

## সঙ্গীত ভিডিও

## তথ্যসূত্র

বিষয়শ্রেণী:বিগ বস মারাঠি প্রতিযোগী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী